Anexa nr. 2
 la Hotărârea Guvernului nr.000
din 00.00.2017

**REGULAMENTUL**

**Consiliului de coordonare a implementării Programului Naţional de combatere a hepatitelor virale B, C şi D pentru anii 2017-2021**

**I. Principii generale**

1. Consiliul de coordonare a implementării Programului Naţional de combatere a hepatitelor virale B, C şi D pentru anii 2017-2021 (în continuare – Consiliul) prezintă o structură intersectorială cu funcţii consultative, fără statut de persona juridică, care activează pe baze obşteşti şi are drept scop coordonarea proceselor necesare organizării eficiente şi suport în implementarea Programului Naţional de combatere a hepatitelor virale B, C şi D pentru anii 2017-2021 (în continuare – Program Naţional de combatere a hepatitelor virale B, C şi D).

2. Consiliul activează în conformitate cu legislaţia Republicii Moldova, Programul Naţional de combatere a hepatitelor virale B, C şi D, recomandările OMS şi regulamentul dat.

3. Consiliul este constituit din reprezentanţi ai Ministerului Sănătăţii, Ministerului Finanţelor, Companiei Naţionale de Asigurări în Medicină, Centrului Naţional de Sănătate Publică, Agenţiei Medicamentului şi Dispozitivelor Medicale, Instituţiilor medico-sanitare republicane, responsabile de implementarea Programului Naţional de combatere a hepatitelor virale B, C şi D, cu posibilitatea cooptării reprezentanţilor organismelor nonguvernamentale şi internaţionale, care activează în domeniul ocrotirii sănătăţii.

 Se stabileşte că în cazul eliberării din funcţie a persoanelor ce fac parte din componenţa Consiliului nominalizat, atribuţiile lor în cadrul acestuia vor fi executate de persoane nou desemnate în posturile respective.

**II. Atribuţiile de bază şi domeniile de suport ale Consiliului**

1. Consiliul exercită următoarele atribuţii:

 1) coordonează implementarea Programului Naţional de combatere a hepatitelor virale B, C şi D prin obţinerea unui consens în aprecierea priorităţilor, strategiei şi tacticii de implementare;

 2) facilitează crearea unui parteneriat constructiv intersectorial între instituţiile de stat, internaţionale şi neguvernamentale prin coordonarea acţiunilor şi resurselor disponibile;

3) analizează problemele interdependente operative, tehnice de program cu propuneri de soluţionare a acestora, inclusiv în cadrul achiziţiilor.

5. Consiliul acordă suport în următoarele domenii:

1) *Suport tehnic* în**:**

1. perfecţionarea procesului de instruire a personalului şi aprovizionarea cu materiale metodice şi instructive necesare;
2. evaluarea şi planificarea activităţilor pe o perioadă de scurtă şi de lungă durată, promovarea priorităţilor Programului Naţional de combatere a hepatitelor virale B, C şi D şi abordarea problemelor noi incluse în Programul Naţional de combatere a hepatitelor virale B, C şi D;
3. susţinerea monitoringului permanent al nivelului de morbiditate, mortalitate provocate de hepatitele virale B, C şi D, acoperire vaccinală contra hepatitei virale B a grupurilor cu risc sporit de infectare, al activităţilor de tratament şi serviciilor de diagnostic de laborator al hepatitelor virale B, C şi D;
4. susţinerea monitoringului mijloacelor financiare, stocurilor de medicamente, consumabilelor, reactivilor de laborator, dispozitivelor medicale şi vaccinurilor în scopul asigurării adecvate şi la timp a resurselor materiale necesare pentru realizarea Programului Naţional de combatere a hepatitelor virale B, c şi D;
5. evaluarea sistematică a rezultatelor realizării Programului Naţional de combatere a hepatitelor virale B, C şi D;

2) *Suport financiar şi material în :*

1. acordarea de sprijin pentru mobilizarea resurselor interne şi externe în vederea realizării Programului Naţional de combatere a hepatitelor virale B, C şi D;
2. acordarea de asistenţă întru asigurarea transparenţei Programului Naţional de combatere a hepatitelor virale B, C şi D şi utilizării fondurilor şi resurselor disponibile;
3. identificarea de surse noi şi organizaţii donatoare, stabilirea relaţiilor de colaborare cu ele.

 3)*Suport Politic în :*

1. atenţionarea diferitor structuri statale privind povara socio-economică a hepatitelor virale B, C şi D, dar şi asupra problemelor ce ţin de asigurarea necesităţilor de echipament şi consumabile pentru diagnostic, încadrare în tratament şi acoperire cu vaccin contra hepatitei virale B a grupurilor cu risc sporit de infectare;
2. asistenţa în informarea populaţie inclusiv a grupurilor cu risc sporit de infectare prin intermediul structurilor sociale şi surselor mass-media privind hepatitele virale B, C şi D.
3. **Drepturile Consiliului**
4. Consiliul în activitatea sa are dreptul de a:
5. cere şi primi de la instituţiile sanitare informaţia privind realizarea Programului Naţional de combatere a hepatitelor virale B, C şi D, dotarea laboratoarelor cu echipament şi consumabile pentru diagnosticul de laborator al hepatitelor virale, dotarea cu instrumentar de sterilizare şi cu seturi jetabile, acoperirea vaccinală a grupurilor cu risc sporit de infectare cu vaccin contra hepatitei B, stocurile de vaccinuri, includerea şi efectuarea tratamentului, nivelului de morbiditate, necesităţile în surse financiare şi materiale, asistenţă umanitară, tratativele duse cu organizaţiile donatoare;
6. organiza expertiza independentă a activităţilor legate de realizarea Programului Naţional de combatere a hepatitelor virale B, C şi D şi a înainta propuneri de perfecţionare a lor;
7. înainta în caz de necesitate propuneri de modificare a componenţei Comitetului şi a invita la şedinţe specialişti şi persoane responsabile, reprezentanţi a ministerelor şi departamentelor, organelor publice locale, organismelor internaţionale şi non-guvernamentale, responsabile, implicate sau cointeresate în realizarea Programului Naţional de combatere a hepatitelor virale B, C şi D.

**IV. Atribuţiile conducerii şi membrilor Consiliului**

 7. Preşedintele Consiliului exercită următoarele atribuţii:

 1) convoacă şedinţele Consiliului;

 2) conduce activitatea Consiliului;

 3) semnează deciziile Consiliului şi exercită controlul executării acestora;

 4) exercită şi alte funcţii în conformitate cu prezentul Regulament.

 8. Secretarul Consiliului asigură:

 1) pregătirea materialelor pentru şedinţele Consiliului;

 2) difuzarea deciziilor Consiliului membrilor acestuia, ministerelor, altor autorităţi administrative centrale şi instituţii interesate;

 3) generalizarea rezultatelor privind executarea deciziilor adoptate şi informarea preşedintelui Consiliului despre aceasta;

 4) elaborarea planurilor de activitate a Consiliului în baza propunerilor preşedintelui (vicepreşedintelui), membrilor Consiliului şi autorităţilor publice, inclusiv prezentarea lor spre examinare la şedinţele Consiliului;

 5) altă activitate a Consiliului sub aspect organizatoric, analitic şi informativ.

 9. Membrii Consiliului sunt obligaţi:

 1) să-şi exercite atribuţiile în conformitate cu prezentul Regulament;

 2) să participe la şedinţele Consiliului;

 3) să informeze conducerea instituţiilor pe care le reprezintă despre deciziile adoptate în cadrul şedinţelor.

**V. Organizarea activităţii Consiliului**

 10. Consiliul îşi desfăşoară activitatea în şedinţe plenare, organizate cel puţin o dată în semestru.

11. Şedinţele Consiliului sunt deliberative dacă la ele participă majoritatea membrilor acestuia.

12. La şedinţele Consiliului pot participa ca invitaţi şi alte persoane, reprezentanţi ai autorităţilor publice centrale şi locale, instituţiilor publice, întreprinderilor, mass-media, organizaţiilor nonguvernamentale, organizaţiilor internaţionale şi ai altor beneficiari de informaţie, fără drept de vot.

13. Lucrările tehnice de secretariat se asigură de Centrul Naţional de Sănătate Publică.

14. Pentru realizarea misiunii sale, Consiliul cooptează specialişti din diferite domenii specifice, din sectorul de stat, neguvernamental, precum şi parteneri pentru dezvoltare.

**VI. Şedinţele Consiliului**

 15. Şedinţele Consiliului sunt organizate la iniţiativa preşedintelui sau secretariatului Consiliului ori la solicitarea a 1/3 din membrii acestuia, cu informarea secretariatului cu o lună înainte despre această intenţie.

16. Şedinţele sunt prezidate de preşedintele Consiliului, iar în cazul absenţei acestuia – de vicepreşedinte.

17. Procesul-verbal al şedinţei Consiliului se întocmeşte de către secretarul acestuia, în termen de cel mult 5 zile de la data desfăşurării şedinţei şi se semnează de către preşedintele şi secretarul Consiliului.

**VII. Deciziile Consiliului**

18. În exercitarea atribuţiilor sale, Consiliul adoptă decizii în problemele ce ţin de competenţa sa.

1. Deciziile Consiliului se adoptă cu votul majorităţii membrilor Consiliului prezenţi la şedinţă. Membrii Consiliului sunt parteneri egali, cu drepturi depline de participare şi implicare în procesul de luare a deciziilor şi au dreptul de a-şi delega votul reprezentanţilor autorizaţi de ei.
2. Deciziile Consiliului sunt semnate de către preşedintele acestuia.
3. Deciziile Consiliului au un caracter consultativ pentru toate autorităţile publice participante la implementarea Programului naţional, precum şi la stabilirea unui mecanism de implementare eficientă a activităţilor în domeniu.

**COMPONENŢA NOMINALĂ
a Consiliului de coordonare a implementării
Programului Naţional de combatere a hepatitelor virale B, C şi D pentru anii 2017-2021**

|  |  |
| --- | --- |
| SERBULENCO Aliona  | Viceministru al sănătăţii, medic-şef sanitar de stat al Republicii Moldova, preşedinte al Consiliului |
| SPÎNU Constantin | Director adjunct în probleme de ştiinţă al Centrului Naţional de Sănătate Publică, vicepreşedinte al Consiliului. |
| SAJEN Octavian | Şef laborator Epidemiologia hepatitelor virale, Centrul Naţional de Sănătate Publică, secretar al Consiliului. |
| DEMIŞCAN Daniela | Şef adjunct Direcţie Sănătate Publică,  |
| GHEORGHIŢA ŞTEFAN  | Şef Centrul controlul infecţiilor nosocomiale, HIV/SIDA, hepatite virale, gripa şi parazitoze. |
| DEATIŞEN Victor  | Director general Spitalul Clinic de Boli Infecţioase ”Toma Ciorbă” |
| LAPTEANU Maria | Şef Direcţie Medicamente şi Dispozitive Medicale, Ministerul Sănătăţii |
| SAGHIN Dumitru | Vicedirector Agenţia Medicamentului şi Dispozitivelor Medicale |
| HOLBAN Tiberiu | Şef Catedră Boli infecţioase, tropicale şi parazitologie medicală IP USMF ”Nicolae Testemiţanu” |
| GROSU-AXENTI Diana  | Vicedirector general al Companiei Naţionale de Asigurări în Medicină. |
| SEMENIUC Anastasia | Şef Direcţie profilaxie, Compania Naţională de Asigurări în Medicină |
| SEMENIUC Marina  | Şef Direcţie finanţe în ocrotirea sănătăţii şi protecţie socială, Ministerul Finanţelor. |
| ONEA Lilia | Preşedintele Centrului pentru Informare şi Comunicare în Sănătate, reprezentant al societăţii civile |
|  |  |
|  |  |
|  |  |